Кардиохирург цIэрыIуэ Акчурин Ренат «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр иратащ
Къэбэрдей-Балъкъэр Республикэм узыншагъэр хъумэнымкIэ и IэнатIэм зегъэужьыным езым и щхьэкIэ куэд зэрыхищIыхьам папщIэ КъБР-м и Iэтащхьэ КIуэкIуэ Ю. А. къыдигъэкIа УказымкIэ «Къэбэрдей-Балъкъэр Республикэм и пащхьэ щиIэ фIыщIэм папщIэ» орденыр иратащ Урысей Федерацэм Узыншагъэр хъумэнымкIэ и министерствэм и «Урысей кардиологие щIэныгъэ-производствэ комплекс» федеральнэ къэрал IуэхущIапIэм Мясников А. Л. и цIэр зезыхьэ и Клиникэ-кардиологие институтым гулъынтхуэ хирургиемкIэ и къудамэм и унафэщI Акчурин Р. С.
Налшык къалэм дэт кардиологие центрым Урысейм Медицинэ щIэныгъэхэмкIэ и академием и академик Акчурин Ренат и дэIэпыкъуныгъэкIэ ангиографие кабинет къыщызэIуахащ. Абы Iэмал къитащ гу-лъынтхуэ узхэр къызэрахутэмрэ зэрагъэхъужымрэ егъэфIэкIуэнымкIэ, технологие лъагэхэр зи лъабжьэ медицинэ дэIэпыкъуныгъэ зэтегъэувэнымкIэ, гум и узыфэхэр зэрагъэхъуж иджырей Iэмалхэр щIэгъэкъуэн къэщIынымкIэ.
КъБР-м Узыншагъэр хъумэнымкIэ и министерствэм къызэритамкIэ, гу-лъынтхуэ узхэм илIыкIхэр зы илъэсым къриубыдэу КъБР-м проценти 6,6-кIэ нэхъ мащIэ щыхъуащ.
КъБР-м и Iэтащхьэмрэ
Правительствэмрэ я пресс-IуэхущIапIэ.
